[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000004", "text": "Dewch i gwrdd a\u0302\u2019r ti\u0302m"}, {"text_idx": "#000007", "text": "Neuadd Fwyd y Ffair Aeaf"}, {"text_idx": "#000008", "text": "O\u2019r fferm i\u2019r fforc - Ffair Aeaf Frenhinol Cymru yn dod yn ystafell ddosbarth i filoedd o fyfyrwyr"}, {"text_idx": "#000009", "text": "Ymwelodd dros fil o blant ysgol a myfyrwyr o golegau amaethyddol ar draws Cymru a dros y ffin a\u0302 Ffair Aeaf Frenhinol Cymru, a gynhaliwyd ar faes y sioe yn Llanelwedd, Llanfair-ym-Muallt yr wythnos ddiwethaf."}, {"text_idx": "#000011", "text": "Mae\u2019r Ffair Aeaf yn unigryw o gymharu a\u0302 digwyddiadau eraill y Gymdeithas am ei bod yn digwydd yn ystod y tymor. Bob blwyddyn mae mwy o ysgolion a cholegau yn gweld gwerth addysgol mynychu\u2019r digwyddiad hwn i ddysgu am gynhyrchu bwyd, y gadwyn gyflenwi a sefydliadau amaethyddol."}, {"text_idx": "#000012", "text": "Yn cyffwrdd a\u0302 llawer agwedd ar y cwricwlwm, mae ymweliad a\u0302\u2019r Ffair Aeaf yn gyfle gwych i fyfyrwyr ddysgu am amaethyddiaeth mewn perthynas ag astudiaethau busnes, coginio a maeth, lles anifeiliaid, daearyddiaeth, mathemateg a llawer mwy. Mae myfyrwyr yn gallu gweld yn uniongyrchol y cynnyrch crai gorau ar ddangos o fewn y da byw, y cynnyrch terfynol yn y cystadlaethau bwtsiera, a\u2019r cynnyrch o ansawdd uchel yn y neuadd fwyd."}, {"text_idx": "#000013", "text": "Cynhaliwyd nifer o weithgareddau addysgol yn ystod y digwyddiad ddeuddydd. Ar fore Llun y Ffair Aeaf, fe wnaeth Cows on Tour gynnal digwyddiad seminar yng Nghanolfan yr Aelodau mewn cydweithrediad a\u0302 NFU Cymru (Undeb Cenedlaethol yr Amaethwyr). Gyda\u2019i gilydd bu iddynt groesawu 120 o blant o flwyddyn 10 yn Ysgol Uwchradd Gwernyfed ac Ysgol Calon Cymru (Ysgol Uwchradd Llanfair-ym-Muallt) i ddysgu am ffermio yng Nghymru ac am yrfaoedd mewn amaethyddiaeth."}, {"text_idx": "#000017", "text": "O\u2019r fferm i\u2019r fforc, mae Ffair Aeaf Frenhinol Cymru yn ffordd ragorol o rannu\u2019r stori ffermio gadarnhaol am sut mae bwyd yn cael ei gynhyrchu, ac i ddysgu mwy am yrfaoedd a chyfleoedd ym myd amaethyddiaeth. Os ydych yn rhan o ysgol neu goleg ac y byddech yn hoffi trefnu trip i\u2019r Ffair Aeaf nesaf yn 2023, dewch i gysylltiad ar requests@rwas.co.uk."}]